ӘСӘЙҘӘР КӨНӨНӘ АРНАЛҒАН БАЙРАМ.

*«ӘСӘЙҘӘР ТОРМОШ БИҘӘГЕ »*

**1-се алып барыусы**

-Һаумыһығыҙ, тип башлайым әле.

Күрешеү бит шулай башлана

Һеҙҙең менән осрашҡанға, әсәйҙәр,

Күңелебеҙ шундай шатлана.

**2-се алып барыусы**

-Барығыҙға, барығыҙға!

Хеҙмәт һөйгән, эштә уңған

Йыр йырларға, көй көйләргә

Оҫта булған әсәйҙәргә, өләсәйҙәргә

ҠАЙНАР СӘЛӘМ!

**Уҡытыусы**

Көндәр яҡты булһын өсөн Әсәй кәрәк!

Йоҡо татлы булһын өсөн Әсәй кәрәк!

Ел-ямғырҙан яҡлар өсөн Әсәй кәрәк!

Дөнья йәмле булһын өсөн Әсәй кәрәк!

Аштар тәмле булһын өсөн Әсәй кәрәк!

Беҙҙең көндәр яҡты булһын өсөн Әсәй кәрәк!

1.Тантана бөгөн ерҙә,

Һәр кешенең йөҙөндә.

Шатлыҡ урғый йөрәктән,

Нур һибелә күҙҙәрҙән.

Бөгөн һоҡланғыс байрам-

Әсәйҙәребеҙ көнө.

2.Әсәй бит ул һәр кешегә

Ғүмер бүләк итеүсе.

Әсәй тиеп әйтеү менән

Донъя нурға күмелә.

3. Ғүмерем буйына

Бурыслы мин уға

Көслө һин, изге һин

Бөйөк һин, әсәй!

4. Йығылып илаһам,

Абынып тормаһам,

Ҡулыңды һуҙыусы

Һин генә әсәйем!

5.Әсәй!Әсә ерҙә иң кәрәкле кеше.

Әсәйҙәрҙең беләйек ҡәҙерен,

Ел-дауылдан һаҡлап үҫтергән ул,

Ҡызғанмайса бөтөн ғүмерен.

6. Уның кәңәштәре көс-дәрт өҫтәй,

Илһам бирә миңә йәшәргә,

Бәхет-шатлыҡ менән һәр саҡ яҙһын

“Әсәй”тиеп уға әйтергә.

**Уҡытыусы**  - Әсәй! Был һүҙҙә күпме наҙ, йылылыҡ. Әсәй һәр бер кеше өсөн иң ҡәҙерле, иң һөйкөмлө зат ул.

*7.*Әсәй наҙы беҙгә кәрәк

Йылы һүҙе, ярҙамы

Бөтә эштә лә өлгөрә

Әсәйҙең алтын ҡулы.

*8.*Бәлеш һала, туҡмас киҫә

Тәмле аштар бешерә:

Торт яһаһа өҫтәренә

һырлап сәскә төшөрә.

9. Аш - һыуына, тәм - томона

Бөтә халыҡ һоҡлана.

Шуға, алтынға тиң күреп,

Әсәй ҡулы маҡтала.

10. Өләсәйемдең

Сәстәре ап-аҡ.

Ерҙәге ҡарҙай

Күренә ялтлап.

Ҡулдары йомшаҡ,

Йөҙө мөләйем.

*11.* Иң аҫылын йырҙарымдың

Йырлайым, әсәй, һиңә.

Гөлдәрҙән дә, йырҙарҙан да,

Сибәрһең, әсәй миңә.

*12.*Беҙҙе наҙлап үҫтергәнгә

Әсәйҙәр, рәхмәт һеҙгә!

һәр ваҡыт эшсән булғанға,

Әсәйҙәр, рәхмәт һеҙгә!

*13.*  Кемебеҙҙә ниндәй шатлыҡ

Иң беренсе һин беләһең.

Оҙон юлды яҡын итеп

Ваҡыт табып һин киләһең.

14. Әсәләр ғүмер, көс бирә

Кешеләргә йәшәргә.

Дан һәм хөрмәт, ҡәҙер-хөрмәт

Беҙҙә һәр бер әсәгә.

15. Юҡ әсәнән бөйөгөрәк

Изге, ҡәҙерле исем,

Шуға әсәйҙәр байрамы-

Байрам бөтәһе өсөн!

16. Һәр аҡыллы ҡыҙ , малай

Ҡәҙерләй үҙ әсәһен.

Әсәләр, ҡояш төҫлө

Һәр саҡ балҡып йәшәһен.

17. Әсәйемде яратам

Тыңламайса тормайым.

Байрам көндө мин уға

Матур йырҙар йырлайым.

**1-се алып барыусы**

Ҡәҙерле әсәйҙәр! һеҙҙе ысын күңелдән байрам менән ҡотлап, сәләмәтлек, оҙон ғүмер, аяҙ күк йөҙө һәм эшегеҙҙә уңыштар, сикһеҙ шатлыҡ- ҡыуаныстар теләп ҡалабыҙ. Әсәләрҙең күңелен ҡайғы-һағыш баҫмаһын, сабыйҙарҙың киләсәге яҡты булһын! Әсәй булыуҙан да юғарыраҡ бәхет, бөйөгөрәк исем юҡтыр ул, шуға күрә һеҙҙең алда баш эйәбеҙ.

**2-се алып барыусы**

  Байрамыбыҙ дауам итә! **Йыр «Әсәйем ҡәҙерлем»**

**Уҡытыусы** - Әсәй-ерҙә иң ғәзиз,иң якын кеше,сөнки ул һине тыуҙырған,күкрәк һөтөн имеҙгән,йыр көйләп бишектә тибрәткән,беренсе йылмайыуыңды күреп ҡыуанган,тыуган телде өйрәткән,халык моңон күңелеңә һеңдергән.Әсәйҙәрҙең һиңә кылған  изгелеген һанап бөтөрөү мөмкинме һуң?

**Уйын “Әсәйеңде тап”**

Алтын да түгел ҡулы

Көмөш тә түгел ҡулы

Ҡарап торһаң башҡа ҡулдан

Айырып булмай уны

“Бишле” алып өйгә ҡайтһам

Һыйпап ҡуя сәсемдән

Ҡулы нисек йомшаҡ тип

Уйлайым мин эсемдән.

**Ҡурайҙа уйнау. Байрас**

Әсәйҙәр өсөн **“Блиц һорау”**

Дәрес нисә минут бара?

Туған телдән нимә уҡыйҙар?

Класта нисә парта?

Класта нисә уҡыусы?

Класта нисә малай?

Рус теленән ниндәй тема башланылар ?

**Уҡытыусы**

Һинең иң ҡәҙерле кешең- әсәйең.Ул һәр иртә йылы һүҙҙәр әйтеп, сәстәреңдән иркәләп, йоҡоңдан уята.Матур теләктәрен әйтеп, мәктәпкә оҙатып ҡала, йылмайып ҡаршы ала.Ул изге доғаларынан ташламаған өсөн дә, һәр көнөң шат, матур үтә.Донъяла бөтә балалар ҙа бәхетле булһын ине! ( Өләсәйҙәр һәм ҡәрсәйҙәр тураһында ла әйтеү)

**Йыр «Өләсәйем»**

**Уйын « Ниңә малайҙар бик шат?»**

**Йыр «Төймә тағам»**

**“Күрәҙәсе уйыны”**

**Уйын «Ҡыҙҙарҙың теләктәре»**

Әсәй донъяла иң ҡәҙерле кеше, уны яратырға, яҡларға, һаҡларға һәм ярҙам итергә кәрәк. Сәғәтебеҙҙең аҙағында үҙ ҡулдарыбыҙ менән эшләгән **бүләк.**

**Уҡытыусының ҡотлау һүҙе.**